# Referat styremøte nr. 3/19

**Tid:** 10.04.2019 kl. 13:30 – 16:00
**Sted:** Norges Bank i Oslo v/Alain*.*  **Til stede:**

Fra Styret: Trond, Ingunn, Lise, Alain
Fra administrasjonen: Olav Egil, Kirsten, Henning  **Forfall:** Trude

 **Dokumenter:** Alle saksdokumenter finnes på <http://www.nfn-fm.no/>

|  |  |  |
| --- | --- | --- |
| Sak nr. | Sak/tema (Alle dokumenter finner du i <http://www.nfn-fm.no/> ) | Ansv.oppf. |
| **16.19** | **Referat fra Styremøte 3/19**Det var ingen kommentarer til referatet. **Beslutning:**Referatet ble godkjent. |  |
| **17.19** | **Web-siden** Det vises til utsendt styrenotat til saken. Dette lå til grunn for innledningen og presentasjonen i møtet. Det fremkom mange synspunkter og innspill, både knyttet til bruk av hjemmesiden, utforming og bruk av sosiale medier, spesielt FB, som kommunikasjonsmedium. Målsettingen med hjemmesiden er blant annet:* Skaffe nye medlemmer
* Arkivsystem og tilgjengeliggjøring av informasjon
* Merverdi for medlemmene

Administrasjonen ble bedt om:* å sjekke andres utforming og bruk av hjemmeside, eksempelvis NBEF.
* forespørre kompetansemiljø om form, innhold og oppbygging av ny side

Det ble videre gitt innspill om at krav om brukernavn og passord, kan være en bruksbarriere. Passordbelagt informasjon bør vurderes og reduseres.Styret står foran en strategisk diskusjon kommende høst. De tilpasninger og endringer som gjennomføres på hjemmesiden i periodene framover, må legge til rette for å fange opp de strategiske beslutningene og endringene.Det ble presentert en kort video, som eksempel på hvordan NfN kan formidle informasjon. Denne type informasjon kan formidles gjennom mailhenvendelse til medlemmene og med link til hjemmesiden.**Beslutning:**Styret slutter seg til hovedstrukturen som presentert, men understreker samtidig behovet for at sentrale dokumenter som statutt og strategier presenteres på en enklere og tydeligere måte enn hva som er tilfellet i dag. Administrasjonen bes utarbeide en plan for gjennomføring av nødvendige korrigeringer og justeringer. Eventuelle kostnader til systemstøtte etc. presenteres på neste styremøte. Administrasjonen bes innhente bistand fra eksterne miljøer for å gi innspill og råd om innhold og oppbygging av en god hjemmeside. Hjemmesiden skal ikke være en salgskanal for NfN. Styret ga administrasjonen en økonomisk ramme på kr 15.000 til ekstern bistand. | Henning |
| **18.19** | **Faggrupper**1. **Status aktiviteter 2019**Saksdokument var sendt ut i forkant av møtet. Det ble gitt en rask gjennomgang av status og det ble understreket fra styrets side hvor viktig faggruppene er for NfN. Virksomheten videreføres som nå.Grunnet utskifting av medarbeidere i medlemsbedriftene, er det flere som går ut av programkomiteene. Det er utfordrende å skaffe nye medlemmer. Pr. dato er det to til tre bedrifter som går igjen i alle programkomiteene. Ikke nødvendigvis noe negativt i dette, men det er et ønske om at flere bedrifter er representert på tvers av alle programkomiteene. Programkomite for renhold styrkes med en representant fra Vestre Viken pluss én til.Det ble bemerket fra Kirsten at de totale møteaktivitetene er noe lavere enn tidligere. Dette skyldes at temamøter og nøkkeltall/benchmarking er tatt ut som møtearenaer.**Beslutning:**Styret støtter de aktiviteter som er gjennomført og planlagt for 2019. Form og fokus videreføres. Programkomiteene må styrkes i tråd med ovenstående.
2. **Program Fagmøte Workplace Management**I tråd med referatet fra styremøte 2/19, skulle programmet for nevnte fagmøte presenteres. Det har vært gode aktiviteter i programkomiteen, med noe varierende deltakelse fra enkeltmedlemmer. Forslag til program ble presentert i møtet. Programmet var ikke ferdigstilt, grunnet manglende tilbakemeldinger og avklaringer fra foredragsholdere. Målsettingen er at endelig program sendes ut i løpet av torsdag 11. ds., forutsatt nødvendige bekreftelser. Det ryddes i programmet, slik at det blir noe mindre ordrikt.

**Beslutning:**Styret sluttet seg til programmet for møtet. Invitasjon/program sendes ut i tråd med planene. | KirstenKirsten |
| **19.19** | **Handlingsplan 2019**Det ble gitt en muntlig informasjon om status. Det er avtalt møter med Gjensidige Forsikring og BI. I dialog med andre medlemsbedrifter, som f.eks. Telenor Eiendom, fremkommer det signaler om at leverandørene i flere tilfeller, er mer naturlige representanter for medlemmene, i våre faggrupper etc. For å anvende tiden mer effektivt foreslås det å redusere antall møter med medlemsbedriftene i innledningsfasen og heller starte en diskusjon om hvordan NfN skal tilpasse seg endringene og nye forventninger fra medlemmene. Forslag til konklusjoner og eventuell endret retning, bringes inn i diskusjon og møter med medlemmene på et senere tidspunkt og etter en intern diskusjon i styret.I dialogen og diskusjonen framover er det viktig å ta hensyn til at NfN har to store «medlemsgrupper»: de private selskapene og offentlig sektor. De offentlige utgjøre i dag ca. 50% av medlemmene, men representerer en større andel i areal og ansatte.**Beslutning:**Styret tok informasjonen til etterretning og støttet forslaget om at Henning inviterer Trude (som nestleder og representant private medlemmer) og Trond (som leder og representant for offentlige virksomheter) til møte for å diskutere og utrede forslag til endringer og tilpasninger. Disse bringes inn som underlag for diskusjon og eventuell beslutning i styret. Hovedrammen for tidligere besluttet Handlingsplan 2019, opprettholdes. | Henning |
| **20.19** | **Eventuelt**Innmeldt sak av Alain, ved møtestart, om behandlingsrutiner for søknader om medlemskap, ble ikke behandlet. Fremmes på neste møte. | Trond |